खेतो और मकानों के आसपास लोगों के अपने पेड़ हैं; सेब, खुमानी तथा अखरोट आदि के पेड़।
यहां का लोक जीवन पूरी तरह से स्थानीय संसाधनों पर निर्भर है। यहाँ खेत और मकान साथ-साथ बसे हैं। ज्यादा तर मकान पत्थरों और लकड़ियों के बने हैं। कुछ माकन पूरी तरह से लकड़ियों के बने हैं। बेहद मजबूत लकड़ी से बनाए गए ये मकान बहुत ही खुबसूरत होते हैं। ये सैकड़ों वर्षो तक नए बने रहते हैं। खेतो और मकानों के आसपास लोगों के अपने पेड़ हैं; सेब, खुमानी तथा अखरोट आदि के पेड़। चारा-पत्ती और इंधन के लिए भी पेड़ लगाये गए हैं, इससे चारो ओर हरियाली बनी रहती है । लोक संस्कृति में पर्यावरण के संरक्षण को महत्वपूर्ण स्थान दिया गया है।